VGI-SPI ผนึก “สหลอว์สัน” เปิดร้านค้าบน BTS
VGI-SPI ผนึก "สหลอว์สัน" เปิดร้านค้าบน BTS
27 ก.พ. 2562

บริษัท วีจีไอ โกลบอลมีเดีย จำกัด (มหาชน) หรือ VGI พร้อมด้วย บริษัท สหลอว์สัน จำกัด และ บริษัท สหพัฒนาอินเตอร์โฮลดิ้ง จำกัด (มหาชน) หรือ SPI ผนึกกำลังร่วมดำเนินกิจการร้านค้า Lawson บนพื้นที่ซึ่งเป็นเอกสิทธิ์เฉพาะในระบบขนส่งมวลชน ได้แก่ บริเวณพื้นที่ทั้งหมดบนสถานีรถไฟฟ้าบีทีเอส, สนามบิน, และพื้นที่สำคัญอื่นๆ
โดยการประสานความร่วมมือกันในครั้งนี้ถือเป็นก้าวสำคัญในการสร้าง Offline-to-Online eco-system ผ่านบริการจากร้าน Lawson ในพื้นที่ยุทธศาสตร์ โดยมีแรบบิทเป็นช่องทางการชำระเงิน (เช่น บัตรแรบบบิท และ Rabbit LinePay) ซึ่งจะช่วยเชื่อมให้ผู้บริโภคมีประสบการณ์แบบไร้รอยต่อ นอกจากนั้นลูกค้าที่มาใช้บริการในร้านค้า Lawson ยังสามารถรับสิทธิพิเศษผ่านแรบบิทรีวอร์ดส์ได้อีกด้วย ซึ่งจะทำให้ VGI สามารถเข้าถึงฐานข้อมูล และนำเสนอบริการที่หลากหลายรวมถึงสื่อโฆษณาที่ตรงกลุ่มเป้าหมายทั้งภายนอกและในบริเวณร้าน Lawson